ખોડલધામ નોર્થ ઝોન સમિતિ દર વર્ષે કઈંક અલગ કરવા માટે જાણીતી છે. છેલ્લા બે વર્ષથી વિવિધ રેકોર્ડ કરનાર આ સમિતિઓ દ્વારા વધુ એક રેકોર્ડ માટે દાવેદારી નોંધાવવામાં આવી છે. જેમાં 6 હજારથી વધુ ખેલૈયાઓએ ટ્રેડીશનલ ડ્રેસની સાથે-સાથે સાફા ધારણ કર્યા હતા. એટલું જ નહીં આ પહેરવેશમાં જ તેઓ એક કલાક કરતા વધુ સમય સુધી ગરબે ઘૂમ્યા હતા. બીજીતરફ ખોડલધામ વેસ્ટ ઝોનમાં પણ 4 હજાર જેટલા ખેલૈયાઓ ગોગલ્સ પહેરી ગરબે ઘૂમ્યા હતા. અને ગોલ્ડન બુક ઓફ રેકોર્ડસમાં પોતાની દાવેદારી નોંધાવી હતી. આ માટે ખાસ આવેલી નિર્ણાયકોની ટીમના જજમેન્ટ બાદ ખોડલધામના આ નવરાત્રી મહોત્સવોનું નામ દુનિયાભરમાં ગુંજી ઉઠશે.